jkorsvik/nowiki_second_scrape_merged huggingface dataset:
Bernhard Getz’ gate (Oslo)

Bernhard Getz’ gate er en gate i Oslo sentrum, fra krysset ved Munchs gate og Keysers gate (foran hotell Munch) til Peder Claussøns gate. Omtrent midt i gateløpet er Kommandør T. I. Øgrims plass der en rekke kristne og kirkelige organisasjoner har sine hovedkontor. Øst for plassen ligger Frelsesarmeen sitt hovedkvarter for Oslo og Norge. Vest for plassen ligger hovedkontorene for Kirkens Nødhjelp, Det Norske Bibelselskap, Verbum forlag og Areopagos.
Gaten fikk navn i 1934 etter Bernhard Getz, Norges første riksadvokat.


== Kilder ==
Oslo byleksikon


== Eksterne lenker ==
«Oslo kommune – Bydelsoversikt (B)». Oslo kommune. Arkivert fra originalen 29. juli 2014. Besøkt 22. august 2015.
Turan Air

Turan Air var et flyselskap med base i Baku i Aserbajdsjan. I tillegg til å drifte ruter innenlands, hadde flyselskapet ruter til flere byer i Russland. Turan Air la ned driften i 2013.


== Destinasjoner ==
Baku (Heydar Aliyev internasjonale lufthavn)
Lenkoran (Lenkoran internasjonale lufthavn)Jekaterinburg (Koltsovo lufthavn)
Surgut (Surgut internasjonale lufthavn)
Novosibirsk (Tolmatsjovo lufthavn)
Kazan (Kazan internasjonale lufthavn)


== Referanser ==


== Eksterne lenker ==
Turan Air
Turan Air Fleet
Berkut Air

Berkut State Air, oppkalt etter den gyldne ørnen - symbolet på landet (Berkut på kasakhstansk), er et flyselskap basert i Astana i Kasakhstan. Det som opererer regjeringscharterfly med base på Astana internasjonale lufthavn.


== Flypark ==

Per november 2012 består Berkut Airs flåte av følgende fly:Flåten som betjener regjeringen i Kasakhstan:

1 Airbus A320-214 Prestige, UP-A2001
1 Boeing 757-200ER, UP-B5701Charter og godstransport:

1 Antonov An-12, UP-AN205, Cargo
1 Fokker 100, UP-F1004, Charter
1 Yakovlev Yak-40, UP-Y4023, CharterPensjonerte fly:

1 Tupolev Tu-154M
1 Boeing 747-200, 9G-MKS, Cargo


== Referanser ==
Primetime Emmy Award

Primetime Emmy Award er en amerikansk pris som anerkjenner utmerket arbeid innen amerikanske TV-programmer sendt i beste sendetid på kvelden. Prisen deles ut av Academy of Television Arts & Sciences. Den ble utdelt for første gang i 1949, og ble den gang bare kalt Emmy-prisen. Etter at utdelingen av Daytime Emmy Award startet på 1970-tallet, ble ordet «primetime» lagt til for å skille mellom de to prisene. 
Utdelingen av Primetime Emmy blir vanligvis sendt på TV i midten av september, søndagen før TV-kanalene offisielt starter høstsesongen. Seremonien veksler mellom å bli vist på de fire store fjernsynsnettverkene (CBS, ABC, NBC og Fox). Ettersom NBCs sendinger med Sunday Night NFL Football begynner i september, har Primetime Emmy-seremonien blitt flyttet til slutten av august i 2006, 2010 og 2014, når det har vært NBC sin tur til å vise den.
Emmy-prisen tilsvarer Academy Award (for film), Tony Award (for teater) og Grammy Award (for musikk).


== Referanser ==


== Eksterne lenker ==
(en) Offisielt nettsted 
(en) Emmy Awards – kategori av bilder, video eller lyd på Commons
Guinea Ecuatorial Airlines

Guinea Ecuatorial Airlines (GEASA) er et flyselskap basert på Malabo i Ekvatorial-Guinea. Virksomheten ble etablert og startet i 1996 og driver innenlandsruter og leverer chartertjenester. Hovedbasen er på Malabo internasjonale lufthavn.


== Flypark ==
Guinea Ecuatorial Airlines flåte omfatter følgende fly (per februar 2008):

1 Jakovlev Jak-40


== Referanser ==
Ben Sasse

Benjamin Eric Sasse (uttales «sass», født 22. februar 1972 i Plainview i Nebraska) er en amerikansk historiker og republikansk politiker. Han var   senator for delstaten Nebraska fra 2015 til 2023. Fra 2010 til 2014 var han president (rektor) ved Midland University i Fremont i Nebraska.


== Liv og virke ==
Sasse ble født 22. februar 1972 i Plainview, Nebraska. Han ble uteksaminert fra Fremont Senior High School i Fremont, Nebraska, i 1990.Sasse ble uteksaminert fra Harvard University i Cambridge, Massachusetts, i 1994, med en bachelorgrad i statsvitenskap. Sasse studerte ved University of Oxford i Oxford, England, i et år fra høsten 1992 som en del av et utvekslingsprogram.Sasse ble ansatt som advokatfullmektig i Chicago, Illinois, fra september 1994 til november 1995 av Boston Consulting Group, et rådgivningsfirma.Sasse arbeidet som konsulent og administrerende direktør i Christians United For Reformation («CUFR») i Anaheim, California fra november 1995 til november 1996. Under Sassess ledelse fusjonerte CUFR med Alliance of Confessing Evangelicals («ACE»), og Sasse ble administrerende direktør for den sammenslåtte organisasjonen som beholdt navnet ACE.Sasse ble valgt inn i Senatet ved mellomvalget i 2014 og gjenvalgt i 2020. Den 8. januar 2023 trakk Sasse seg fra Senatet for å ta over som president ved University of Florida.


== Referanser ==


== Eksterne lenker ==
(en) Offisielt nettsted 
(en) Benjamin E. Sasse – kategori av bilder, video eller lyd på Commons 
(en) Ben Sasse på Twitter 
(en) Ben Sasse på Facebook 
(en) Ben Sasse på Instagram 
(en) Ben Sasse på YouTube 
(en) Ben Sasse hos Amerikas forente staters kongress' biografiske kartotek 
(en) Offisiell kampanjeside
(en) Offisiell Facebook-side
Shangguan Wan’er

Shangguan Wan'er (tradisjonell kinesisk: 上官婉兒; forenklet kinesisk: 上官婉儿, pinyin: Shàngguān Wǎn'ér, Wade–Giles: Shang-kuan Wan-erh; født cirka 664 i fylket Shan i Kina, halshugget 21. juli 710) var en kinesisk poet, forfatterinne og politiker. 
Hun var sekretær til keiserinne Wu Zetian 677-705, fra 696 også rådgiver, og deretter sekretær, konkubine og politisk rådgiver til keiser Zhongzong 705-710. Som politisk rådgiver initierte og innførte hun flere nye lover i Kina. I 710 deltok hun i forberedelsene av det kupp som skulle sette Zhongzongs enke keiserinne Wei på tronen. Kupptn ble imidlertid forhindret, og Shangguan Wan'er ble henrettet som en konsekvens av dette.


== Referanser ==
Yun Hee-keong

Yun Hee-keong (født 12. september 1967) er en sørkoreansk rullestolcurlingspiller. Hun debuterte på det kinesiske landslaget ved Paralympiske vinterleker 2014 i Sotsji.


== Idrettskarriere ==
Yun var reserve ved Paralympiske vinterleker 2014 i Sotsji i Russland, der det sørkoreanske laget kom på 9.-plass, med Kim Myung-jin som skip.  


== Eksterne lenker ==
Profil hos WCF
Profil hos Sotsji 2014 Paralympics Arkivert 20. mars 2014 hos Wayback Machine.
Dokkfløydammen

Dokkfløydammen er en steinfyllingsdam med tetningskjerne av morenemasse. Den ligger i Torpa i Nordre Land kommune. Dammen som er en konvensjonell steinfyllingsdam, er bygd med grovere materiale jo lenger ut fra kjernen man kommer. Ytterst er den plastret med store steiner som er lagt stein for stein. Dammen ble bygd ved Veslefossen i Dokka (elv) i Dokkavassdraget. Byggingen av dammen skjedde i perioden 1986-89 i forbindelse med Dokkautbyggingen. Kontraktsummen var på 350 millioner kroner.
Damkronen er 680 meter lang. Største høyde er 83,5 meter. I bunnen er bredden 300 meter. Midt i dammen ligger en tetningssone som består av ulike morenetyper. Denne er i bunnen 34 meter tykk for så å smalne av til 4 meter på toppen. Utenpå tetningssonen er det lagt et filterlag av sand. så følger en overgangssone med tunnelstein før støttefyllingen som består av sprengstein. Ytterst er det plastret med grov sprengstein. I det ytterste laget ble alle steinene lagt på plass en etter en, nærmere 300.000 stein. Masseinnholdet i dammen er beregnet til 4,2 millioner kubikkmeter. Dammen er Norges fjerde største steinfyllingsdam(1992).Dammen demmer opp Dokkfløyvatnet som opprinnelig hadde et areal på 0,5 kvadratkilometer. Vatnet er reguleringsmagasin for Torpa kraftverk og Dokka kraftverk, og har fått et areal på 9,42 kvadratkilometer ved høyeste vannstand. Reguleringshøyden er fra kotehøyde 670-735 moh. Vannmengden er beregnet til 250 millioner kubikkmeter. Nedbørnedslagsfeltet er 600 kvadratkilometer og har et tilsig på 352 millioner kubikkmeter.

		


== Referanser ==


== Eksterne lenker ==
«Dokkfløydammen». Kulturminnesøk. Riksantikvaren – Direktoratet for kulturminneforvaltning. 
(no) SNL
(no) Opplandenergi Arkivert 11. juli 2015 hos Wayback Machine.
Lissomelas

Lissomelas er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea. Slekten omfatter bare én kjent art.


== Utseende ==
En middelsstor (20-25 millimeter) gullbasse, men en av de større artene i gruppen Cremastocheilini. Kroppen er langstrakt og beina forholdsvis korte og kraftige, halvmatt svart uten synlig punktering bortsett fra på scutellum. Antennenes første ledd er stort og nærmest trekantet. Pronotum er mye smalere enn dekkvingene.


== Utbredelse ==
Arten er utbredt i det sørlige USA og Mexico.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Lissomelas Bates, 1889
Lissomelas flohri Bates, 1889


== Kilder ==
Nettside om gruppen, med bilder


== Eksterne lenker ==
(en) Lissomelas i Encyclopedia of Life 
(en) Lissomelas i Global Biodiversity Information Facility 
(en) Lissomelas hos ITIS 
(en) Kategori:Lissomelas – bilder, video eller lyd på Wikimedia Commons 
Lissomelas – detaljert informasjon på Wikispecies 
Bilde av arten
Cetoniidae på Encyclopedia of life
Brachymacroma

Brachymacroma er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Middelsstore, blankt svarte gullbasser med gule flekker. Denne slekten har ikke den langstrakte formen som er typisk for Cremastocheilini. Oversiden er spredt og kraftig punktert.


== Utbredelse ==
Slekten er utbredt i det østlige og sørlige Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Brachymacroma Kraatz, 1896
Brachymacroma emarginicollis (Boheman, 1857)
Brachymacroma rufithorax Kraatz, 1896


== Kilder ==
Nettside om gruppen, med bilder


== Eksterne lenker ==
(en) Brachymacroma i Encyclopedia of Life 
(en) Brachymacroma i Global Biodiversity Information Facility 
(en) Kategori:Brachymacroma – bilder, video eller lyd på Wikimedia Commons 
Brachymacroma – detaljert informasjon på Wikispecies 
Cetoniidae på Encyclopedia of life
Placodidus

Placodidus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==


== Utbredelse ==
Slekten er utbredt i det sørlige Afrika, med én art i Tanzania.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Placodidus Péringuey, 1900
Placodidus compransor Péringuey, 1900
Placodidus extraneus Krikken, 1976
Placodidus monstrosus Arrow, 1926
Placodidus planissimus Arrow, 1926
Placodidus simplex Krikken, 1979
Placodidus squamosus Krikken, 1976
Placodidus tuberculatus Krikken, 1976


== Kilder ==
Nettside om gruppen, med bilder


== Eksterne lenker ==
(en) Placodidus i Encyclopedia of Life 
(en) Placodidus i Global Biodiversity Information Facility 
Placodidus – detaljert informasjon på Wikispecies 
Cetoniidae på Encyclopedia of life
Myrmecochilus

Myrmecochilus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Levevis ==
Artene lever underjordisk sammen med maur.


== Utbredelse ==
Slekten er utbredt i det sørlige Afrika, begge artene er beskrevet fra Zimbabwe.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Myrmecochilus Wasmann, 1900
Myrmecochilus marshalli Wasmann, 1900
Myrmecochilus neglectus Krikken, 1977


== Kilder ==
Nettside om gruppen, med bilder


== Eksterne lenker ==
(en) Myrmecochilus i Encyclopedia of Life 
(en) Myrmecochilus i Global Biodiversity Information Facility 
Myrmecochilus – detaljert informasjon på Wikispecies 
Cetoniidae på Encyclopedia of life
Pimpernell (andre betydninger)

Pimpernell kan vise til

Pimpernell, en staude i rosefamilien.
Pimpernell, en staude i fredløsfamilien - også kjent som rødarve eller nonsblom.
Den røde pimpernell, et skuespill og en roman av Emma Orczy, der hovedpersonen har navn etter denne blomsten.
Pimpernell (Bringsværd), et skuespill av Tor Åge Bringsværd.
Pimpernell, en figur i Ringenes herre.
Pimpernel, en potetsort.
Astoxenus

Astoxenus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Levevis ==
Billene lever underjordisk i tuene til maur og termitter. De voksne billene er trolig rovdyr, larvene lever muligens av dødt plantemateriale som maurene og termittene frakter inn til tua.


== Utbredelse ==
Slekten er utbredt i Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Astoxenus Péringuey, 1907
Astoxenus amicus Péringuey, 1907
Astoxenus collarti Burgeon, 1932
Astoxenus dilaticollis Moser, 1911
Astoxenus longicollis Basilewsky, 1950
Astoxenus vaneyeni Basilewsky, 1950
Astoxenus vestitus Moser, 1911


== Kilder ==
Nettside om gruppen, med bilder


== Eksterne lenker ==
(en) Astoxenus i Encyclopedia of Life 
(en) Astoxenus i Global Biodiversity Information Facility 
Astoxenus – detaljert informasjon på Wikispecies 
Cetoniidae på Encyclopedia of life
Anatonochilus

Anatonochilus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Middelsstore, kraftige, blankt svarte gullbasser. Oversiden er kraftig punktert og læraktig rynkete. Det innerste antenneleddet er kraftig forstørret og rektangulært.


== Utbredelse ==
Slekten er utbredt i sentrale og sørlige deler av Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Anatonochilus Péringuey, 1907
Anatonochilus angulicollis Janson, 1911
Anatonochilus platycephalus (Boheman, 1857)
Anatonochilus pletus Krikken, 1980
Anatonochilus rugosus Janson, 1911


== Kilder ==
Nettside om gruppen, med bilder


== Eksterne lenker ==
(en) Anatonochilus i Encyclopedia of Life 
(en) Anatonochilus i Global Biodiversity Information Facility 
Anatonochilus – detaljert informasjon på Wikispecies 
Bilde av Anatonochilus pletus
Cetoniidae på Encyclopedia of life
Bengalsk ild

Bengalsk ild er et fyrverkerislag som oftest består av et papprør som er ca 5-20 centimeter langt og 3-4 centimeter i diameter. Inne i røret er et brennbart stoff med metallsalter. Ved antennelse brenner den bengalske ilden med en klart lysende flamme som er 10-30 centimeter høy. Brenntiden varierer oftest fra ett minutt opp til fire minutter. Avhengig av typen av tilsatt metall brenner bengalsk ild med forskjellig farge. Bengalsk ild har i blant også en forvandlingseffekt som gjør at den skifter farge etter en viss tid. Røret inneholder da to lag med forskjellige metaller.Bengalsk ild tjener også som nødbluss og kan brukes for eksempel i skipsnød. Den er også kjent som innslag i enkelte teateroppsetninger.


== Begrepshistorie ==
Lysene kalles bengalske etter den historiske regionen Bengal i dagens Bangladesh og det nordøstre India. Stedets fyrstepalasser ble opplyst av fargerike lys som ble til ved kjemiske reaksjoner. Opprinnelig forstod man som bengalske lys bare det lys som tjente til glinsende belysning av en gjenstand. For å få de ønskede fargeeffekter ble det brukt svovel og nitratene salpeter og realgar, et mineral.


== Fotball ==
Bengalsk ild er populær blant visse fotballsupportere som antenner dem på tribunene. Slik bruk har flere steder blitt møtt med kritikk, og er forbudt i flere land.


== Litteratur ==
«Bengalisches Feuer», i: Robert Blum (utg.): Allgemeines Theater-Lexikon oder Enzyklopädie alles Wissenswerthen für Bühnenkünstler, Dilettanten und Theaterfreunde. DirectMedia Publ., Berlin 2008, ISBN 978-3-89853-622-6 (1 CD-ROM; Nachdr. d. Ausg. Leipzig 1846).
«Bengalisches Feuer», i: Friedrich R. Kreißl, Otto Krätz (utg.): Feuer und Flamme, Schall und Rauch. Schauexperimente und Chemiehistorisches; Ernst Otto Fischer zum 80. Geburtstag gewidmet. Wiley VCH, Weinheim 2008, ISBN 978-3-527-32276-3, d. 92f.


== Eksterne lenker ==
(en) Flares (pyrotechnics) – kategori av bilder, video eller lyd på Commons
Egenaffin

Egenaffin henviser innenfor matematikk til en fraktal hvis deler er skalert med forskjellige faktorer i x- og y-retningen. For å kunne forstå egenlikheten til disse fraktalene, må de først re-skaleres ved hjelp av en anisotropisk affin transformasjon.


== Se også ==
Egenlikhet


== Referanser ==


== Litteratur ==
«Self-affinity and fractal dimension» (PDF) i: Physica Scripta 32, s. 257–260. 1985. doi:10.1088/0031-8949/32/4/001.
Sapozhnikov, Victor & Foufoula-Georgiou, Efi (mai1996): [«Self-affinity in braided rivers»] (PDF) i: Water Resources Research 32 (5), s. 1429–1439. doi:10.1029/96wr00490.
Mandelbrot, Benoît B.: Gaussian Self-Affinity and Fractals: Globality, the Earth, 1/F Noise, and R/S. ISBN 0387989935.
Lecanoderus

Lecanoderus er  en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.


== Utseende ==
Nokså små (ca. 10 millimeter), avlange, svarte gullbasser. Slekten er blant de mest langstrakte medlemmene i Cremastocheilini. Pronotum er nærmest hjerteformet, bredest langs foran midten, med en stor, rund grop i midten.


== Levevis ==
Disse artene er knyttet til maur og lever i maurenes tuer.
De finnes gjerne i sandete områder.


== Utbredelse ==
Artene lever i Sør-Afrika.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, Scarabaeidae Latreille, 1806
Underfamilien gullbasser, Cetoniinae Leach, 1815 – ofte regnet som en egen familie
Stammen Cremastocheilini
Slekten Lecanoderus Kolbe, 1908
Lecanoderus ahlwarthi (Kolbe, 1907)
Lecanoderus incisus (Péringuey, 1888)
Lecanoderus vernayi van Son, 1936


== Kilder ==
Nettside om gruppen, med bilder


== Eksterne lenker ==
(en) Lecanoderus i Encyclopedia of Life 
(en) Lecanoderus i Global Biodiversity Information Facility 
Lecanoderus – detaljert informasjon på Wikispecies 
Beetles of Africa, Lecanoderus incisus
Cetoniidae på Encyclopedia of life
Rolf Nordhagen (informatiker)

Artikkelen er om fysikeren Rolf Nordhagen (1927–2013). Se Rolf Nordhagen (botaniker) for faren (1894–1973)Rolf Nordhagen (født 2. august 1927 i Bergen, død 1. juli 2013) var en norsk fysiker, informatiker og internett-pioner.


== Kjernefysiker ==
Etter cand.real. fra Universitetet i Oslo tok han  Ph.D. i Liverpool i 1958 og var dosent i kjernefysikk ved Universitetet i Oslo fra 1970 til 1974. Han gjorde seg svært tidlig bemerket ved å ta i bruk elektroniske datamaskiner for innsamling og analyse av data fra kjernefysiske eksperiment. Han la med dette grunnlaget for et datateknisk målelaboratorium ved Fysisk institutt ved Universitetet i Oslo. Han har senere arbeidet med generelle problem innen datateknologi.


== EDB-sjef ==
Han ble i 1972 også den første EDB-sjef ved universitetet.
 Han satt i dette til 1986 da han ble tilsatt som professor i informatikk. 


== Internettpioner ==
Han var sentral ved opprettelsen av det norske akademiske nettverket UNINETT og NORDUnet. Han var engasjert i nettets muligheter til å fremme internasjonalt samarbeid i mange tiår, også etter at han fikk status som professor emeritus i informatikk.
Han overtok i 1995 som leder for BALTNet-prosjektet, der han bidro  til videre utbredelse av nettet, først til de baltiske stater, dernest til Polen og tidligere sovjetrepublikker.  Første tilkobling var via satellitt fra Oslo til Vilnius i 1991.For dette ble han i 2014 posthumt innlemmet i "Internet Hall of Fame", et æresgalleri etablert 2012 av Internet Society.  Han hadde  i 1996 fått "gullmusa" fra bladet Computerworld.


== Referanser ==
Rolf Nordhagen

Rolf Nordhagen er navnet til flere personer:

Rolf Nordhagen (botaniker) (1894–1979), norsk botaniker.
Rolf Nordhagen (informatiker) (1927–2013), norsk fysiker, informatiker og internett-pioner.
Ezio Auditore da Firenze

Ezio Auditore da Firenze er hovedkarakteren i blant annet Assassin's Creed II, Assassin's Creed: Brotherhood og Assassin's Creed: Revelations.


== Mottagelse og priser ==
Figuren Ezio Auditore fikk gode mottagelser av både media og publikum. Figuren mottok en pris fra GameSpot for beste nye figur i 2009. GameZone nominerte figuren Ezio til spillguden for 2009. Figuren Ezio ble også nominert til Spike Video Game Awards 2010 i klassen beste figur og mottok en pris for den best kledde attentatmann.Guinness World Records Gamer's Edition for 2011 har plassert figuren Ezio på 35. mest populære videospill figur. I 2012 ble figuren rangert som den syvende mest minneverdige, innflytelsesrike og slemme hovedfigur i spill. Complex rangerte figuren på 37.-plass som den slemmeste videospillfigur noensinne.GamesRadar ga figuren andreplass på listen over generasjonens slemmeste spillfigurer og sa «Ezio har blitt synonymt med sinnbildet av videospill attentatmannen», samtidig som de utnevnte ham til Herr 2009 i sin artikkel om de mest sexy nye figurene i tiåret 2000-2010. Complex rangerte figuren som det tiende beste kampvideo-portrettet for figurens gjesteopptreden i 2012 i Soulcalibur V. PlayStation Official Magazine rangerte figuren Ezio på femteplass i sin liste over spillverdenens beste ansiktshår. Figuren kom også på UGO Networks' liste over mest minneverdige italienere i videospill.


== Referanser ==


== Eksterne lenker ==
Ezio Auditore da Firenze på The Assassin's Creed Wiki